2017ની ગુજરાતની ચૂંટણી ભાજપ એડીચોટીનું જોર લગાવીને જીત્યું હતું, કેન્દ્રીય નેતાગીરીએ ફરીથી વિજય રૂપાણી અને નિતીન પટેલને સત્તાની દોરી સોંપી હતી. પરંતુ ત્યારબાદ પ્રધાનમંડળમાં ખાતાઓની વહેંચણી અને સમાવેશના મુદ્દે ધારાસભ્યોની નારાજગી સામે જે રીસામણા મનામણાં થયા અને પક્ષનાં અન્ય નેતાઓનાં વલણનાં કારણે વાતાવરણ ડહોળાયું હોય તેવી છાપ ઉપસી રહી છે. આને કારણે વહીવટી તંત્ર, પ્રધાનો અને પક્ષના કાર્યકરોમાં ભારે અસમંજસ અને અનિર્ણાયક્તા પ્રવર્તી રહ્યાનો અહેસાસ થઇ રહ્યો છે.